О П Р Е Д Е Л Е Н И Е №

гр. ЛЕВСКИ, _23.12._ 2008 г.

Левченски районен съд в закрито съдебно заседание на _двадесет и трети декември_ 2008 г.  в състав:

	  	Председател: СТОЙКА МАНОЛОВА
			       Съдебни заседатели: 
		 	                    Членове:

при участието на секретаря __ и прокурора __ сложи за разглеждане _ЧН_ дело № _20084410200655_ по описа  за _2008_ год., докладвано от съдия _МАНОЛОВА_

	Производството е по реда на чл. 61 ал.3 от НПК.
	В Районен съд Левски са постъпили чрез РП Левски съответно:
- молба от И.П., с която моли съдът да намали размера на определената му паричната гаранция в размер на 500 лв., тъй като размерът е непосилен за него;
- жалба от Х.К., подадена лично и чрез неговия защитник адв. Ю. М. против постановление от 22.12.2008г. по досъдебно производство №35/2008г., с което е взета мярка за неотклонение „парична гаранция в размер на 1000 лв.”
Съображенията им са, че размерът на така определената парична гаранция е прекомерно завишен, което пък прави практически невъзможно внасянето й. Обвиняемият не притежавал движимо и недвижимо имущество, от което да се издържа, не работел по трудово правоотношение, нямал регистрирана фирма и се намирал на издръжка на родителите си. Молят съда да намали размера на паричната гаранция, която да бъде в разумни рамки;
- молба от адв. Д. М. – защитник на А.И. – обвиняем по досъдебно производство №35/2008г., с която моли съда да намали размера на внесената гаранция на 200 лв.
 Съображенията му са, че разследващият орган не се е съобразил с разпоредбата на чл. 61, ал.2, като не е взел предвид имущественото положение на обвиняемия, а именно – че А. И. е безработен, същият няма брак, но има дете на 3 год. и че лицето, с което живее на семейни начала също не работи; родителите му са разведени, като К. е ангажиран с отглеждане на болната си майка и на последно място обвиняемият А. е показал коректно отношение към разследващите органи, съдействал е за разкриване на обективната истина, като без адвокат е направил подробни и пълни самопризнания.
 	РП Левски е приложила и досъдебно производство №Д 290/2008г. по описа на РП Левски. 
	Съдът като прецени събраните по делото доказателства, приема за установено следното:
	Молбите и жалбата са подадени в срок, поради което се явяват допустими и следва да бъдат разгледани като такива. Разгледани по същество, същите са неоснователни.
	От приложеното досъдебно производство се установява, че И.П. е привлечен в качеството на обвиняем за извършено престъпление по чл. 155, ал.3 във вр. с чл. 155, ал.1 във вр. с чл. 26, ал.1 във вр. с чл. 20, ал.2 от НК затова, че в неустановени дни за периода от 01.11.2008г. до 18.12.2008г. в гр. Левски, при условието на продължавано престъпление, в съучастие като извършител с А. И. с ЕГН * и Х.К. с ЕГН * и двамата от с. гр., с користна цел свел към блудствени действия и съвкупление лицата С.Ф. от с. О., общ. Л. и Р.А. от гр. С..
	По отношение на обвиняемия е взета мярка за неотклонение „парична гаранция” на основание чл. 61 от НПК в размер на 500 лв., които следва да се внесат в 3-дневен срок, считано от 22.12.2008г.    
	С постановление от 22.12.2008г. обвиняемият Х.К. е привлечен в качеството на обвиняем за извършено престъпление по чл. 155, ал.3 във вр. с чл. 155, ал.1 във вр. с чл. 26, ал.1 във вр. с чл. 20, ал.2 от НК затова, че на неустановени дни за периода от 01.11.2008г. до 18.12.2008г. в гр. Левски, при условието на продължавано престъпление, в съучастие като извършител с А.И. с ЕГН * и И. П. с ЕГН * и двамата от с. гр., с користна цел свел към блудствени действия и съвкупление лицата С.Ф. от с. О., общ. Л. и Р. А. от гр. С..
	По отношение на обвиняемия е взета мярка за неотклонение „парична гаранция” на основание чл. 61 от НПК в размер на 1000 лв., които следва да се внесат в 3-дневен срок, считано от 22.12.2008г.   
	Обвиняемият А.И. е привлечен в качеството на обвиняем за извършено престъпление по чл. 155, ал.3 във вр. с чл. 155, ал.1, във вр. с чл. 26, ал.1, във вр. с чл. 20, ал.2 от НК затова, че на неустановени дни за периода от 14.12.2008г. до 18.12.2008г. в гр. Левски, при условието на продължавано престъпление, в съучастие като извършител с Х.К., с ЕГН * и И.П. с ЕГН * и двамата от с. гр., с користна цел свел към блудствени действия и съвкупление лицето С.Ф. от с. О., общ. Л..
	По отношение на обвиняемия е взета мярка за неотклонение „парична гаранция” на основание чл. 61 от НПК в размер на 1500 лв., които следва да се внесат в 3-дневен срок, считано от 20.12.2008г.     	
	Видно от досъдебното производство, пред съдия от РС Левски са разпитани свидетели, с оглед значимостта на показанията им за разкриване на обективната истина. 
Обяснения пред съдия от РС Левски са дали и обвиняемите А.И. и И.П..
От събраните по досъдебното производство доказателства може да се направи обосновано предположение, че обвиняемите са извършили престъплението, за което им е повдигнато обвинение. 
Т.е. налице са основанията, предвидени в разпоредбата на чл. 56, ал.1 от НПК.   	
Съдът счита, че разследващият орган при РУ на МВР при определяне на мерките за неотклонение по отношение на обвиняемите – И.П. – парична гаранция в размер на 500 лв., Х. К. – парична гаранция в размер на 1000 лв. и А.И. – парична гаранция в размер на 1500 лв. е съобразил степента на обществена опасността на престъплението, доказателствата срещу обвиняемите, както и данните за личността на всеки един от тях. 
С оглед на изложеното, съдът приема, че така взетата мярка за неотклонение – „парична гаранция в размер на 500 лв.” по отношение на П., „парична гаранция в размер на 1000 лв.” по отношение на К. и „парична гаранция в размер на 1500 лв.” по отношение на И.,  ще способстват за осъществяване на целите на мерките за неотклонение, визирани в чл. 57 от НПК, а именно  – да се попречи на обвиняемите да се укрият, или да извършат престъпление, както и че същите ще  осигурят явяването на обвиняемите пред съда. 
	Предвид изложеното, следва да бъде потвърдена взетата мярка за неотклонение „парична гаранция в размер на 500 лв.” по отношение на обвиняемия И. П., „парична гаранция в размер на 1000 лв.”  по отношение на Х. К. и „парична гаранция в размер на 1500 лв.” по отношение на А. И..
	Водим от горното, съдът

ОПРЕДЕЛИ:

	ПОТВЪРЖДАВА взетата по отношение на И.П., с ЕГН * по досъдебно производство №Д  290/2008г. по описа на РП Левски мярка за неотклонение “парична гаранция в размер на петстотин лева” като ЗАКОНОСЪОБРАЗНА;
	ПОТВЪРЖДАВА взетата по отношение на Х.К., с ЕГН * по досъдебно производство №Д  290/2008г. по описа на РП Левски мярка за неотклонение “парична гаранция в размер на хиляда лева” като ЗАКОНОСЪОБРАЗНА;
	ПОТВЪРЖДАВА взетата по отношение на А.И., с ЕГН * по досъдебно производство № Д 290/2008г. по описа на РП Левски мярка за неотклонение “парична гаранция в размер на хиляда и петстотин лева” като ЗАКОНОСЪОБРАЗНА;
	ОПРЕДЕЛЕНИЕТО е окончателно и не подлежи на обжалване.

				ПРЕДСЕДАТЕЛ: